3. ΒΑΣΙΛΙΚΟΝ ΔΙΑΤΑΓΜΑ της 2/9 Σεπτ. 1911 Περί εκτελέσεως του Νόμ. ΓΩΠΑ΄ «περί εισαγωγής επί προσωρινή ατελεία αμυλοσακχάρου (GLUCOSE) προς κατασκευήν γλυκυπήκτων και γλυκών και εξαγωγήν ή αποταμίευσιν αυτών υπό διαμετακόμισιν». ΄Αρθρ.1.-1.Οι εργοστασιάρχαι οι βουλόμενοι να επωφεληθώσι της υπό του Νόμ. ΓΩΠΑ΄ του 1911 παρεχομένης προσωρινής ατελείας επί του εκ της αλλοδαπής εισαγομένου αμυλοσακχάρου (GLUCOSE) προς κατασκευήν γλυκυπήκτων και γλυκών, εκ καρπών εσπεριδοειδών ή προϊόντων της αμπέλου ή σταφιδαμπέλου προωρισμένων να εξαχθώσιν εις την αλλοδαπήν δια του αυτού τελωνείου δι΄ ού εγένετο η εισαγωγή του αμυλοσακχάρου, οφείλουσι να υποβάλωσιν αίτησιν εις το Υπουργείον των Οικονομικών, εν ή δέον να ορίζωσιν ακριβώς την τοποθεσίαν του εργοστασίου αυτών, αν το εργοστάσιον ανήκη εις αυτούς αποκλειστικώς ή εις εταιρείαν, την κατ΄ ανώτατον όρον ετησίαν δυνατήν παραγωγήν του εργοστασίου εις γλυκύπηκτα ή γλυκά δια των υπαρχόντων μηχανημάτων και των άλλων διατεθειμένων μέσων και το παρ΄ αυτών ετησίως χρησιμοποιηθησόμενον ποσόν αμυλοσακχάρου κατ΄ ανώτατον όρον, προς δε ότι, τα κατασκευασθησόμενα δια του παραληφθησομένου αμυλοσακχάρου προϊόντα θέλουσι χρησιμοποιηθή, αποκλειστικώς προς εξαγωγήν εις την αλλοδαπήν ή προς αποταμίευσιν υπό διαμετακόμισιν. 2.Το Υπουργείον των Οικονομικών επιμελείται της εκτελέσεως των υπό του άρθρ. 2 εδ. α΄ του Νόμ. ΒΡΝΗ΄ του 1893 οριζομένων και προσδιορίζει τον μετά του Τελώνου και Ειρηνοδίκου συνεργασθησόμενον εμπειροτέχνην, όστις δέον να είναι χημικός εκ των του προσωπικού του χημικού εργαστηρίου του Υπουργείου των Οικονομικών ή των παραρτημάτων αυτού. 3.Η κατά το άρθρ. 2 του Νόμ. ΒΡΝΗ΄/ 1893 επιτροπή συντάσσει έκθεσιν περί του πορίσματος της ενεργείας αυτής, αντίγραφον της οποίας υποβάλλεται παρ΄ αυτής εις το Υπουργείον των Οικονομικών. Το δε Υπουργείον των Οικονομικών  επί τη βάσει της εκθέσεως ταύτης διατάσσει τον αρμόδιον τελώνην, όπως επιτρέψη την επί προσωρινή ατελεία παράδοσιν αμυλοσακχάρου εις τον αιτούντα και μέχρι συμπληρώσεως του υπό της επιτροπής καθορισθέντος ποσού ετησίως κατά τα κατωτέρω οριζόμενα. ΄Αρθρ.2.-1.Η επί προσωρινή ατελεία κατά τας διατάξεις του Νόμ. ΓΩΠΑ΄ του 1911 εισαγωγή αμυλοσακχάρου εκ της αλλοδαπής επιτρέπεται μόνον δια των τελωνείων πρώτης τάξεως. 2.Το επί προσωρινή ατελεία εισαγόμενον εκ του εξωτερικού αμυλοσάκχαρον δέον εντός τεσσάρων μηνών από της παραλαβής του προς βιομηχανικήν κατεργασίαν να εξαχθή εις την αλλοδαπήν δια του αυτού τελωνείου, δι΄ ού εγένετο και η εισαγωγή, μεταπεποιημένον εις γλυκύπηκτα ή γλυκά, ή να τεθή εις αποταμίευσιν υπό διαμετακόμισιν. 3.Οι εργοστασιάρχαι οι βουλόμενοι να παρα-λάβωσι κατά τ’ ανωτέρω αμυλοσάκχαρον επί προσωρινή ατελεία, υποχρεούνται να καταθέσωσιν εις το τελωνείον της εισαγωγής, λόγω εγγυήσεως δια την πληρωμήν του εισαγωγικού τέλους και πάντων των λοιπών φόρων, ών απηλΣελ. 509 Γλυκά και Κονσέρβες 30.Η.θ.1-3 λάγησαν, χρεώγραφα του Κράτους αξίας εκατόν χιλιάδων δραχμών ή τραπεζιτικήν εγγύησιν ανεγνωρισμένης Τραπέζης δι΄ ίσον ποσόν, η δε εις αυτούς παράδοσις αμυλοσακχάρου εφ΄ άπαξ ή τμηματικώς δεν δύναται να υπερβή το ποσόν, όπερ αντιστοιχεί εις την προσαχθείσαν εγγύησιν δια την καταβολήν του εισαγωγικού δασμού και των λοιπών παρομαρτούντων φόρων, τελών ή δικαιωμάτων. Η εγγύησις αύτη λύεται εν όλω ή εν μέρει μετά την πραγματοποίησιν της εξαγωγής του όλου ή μέρους του παραληφθέντος ποσού αμυλοσακχάρου μεταπεποιημένου εις βιομηχανικά προϊόντα κατά τα κατωτέρω οριζόμενα. Οι αυτοί εργοστασιάρχαι, οσάκις πρόκειται να παραλάβωσι νέον αμυλοσάκχαρον εις ποσόν ανώτερον του δι΄ ό έχει κατατεθή η ως άνω εγγύησις, οφείλουσι να προσαγάγωσιν νέαν συμπληρωματικήν εγγύησιν ίσην προς τον εισαγωγικόν δασμόν και τα λοιπά τέλη του εισαγομένου νέου ποσού αμυλοσακχάρου ή του υπερβάλλοντος ποσού τούτου. ΄Αρθρ.3.-Οι εργοστασιάρχαι οι βουλόμενοι να εισαγάγωσιν εκ του εξωτερικού αμυλοσάκχαρον επί προσωρινή ατελεία οφείλουσιν οσάκις θέλουσι να θέσωσι τούτο υπό αποταμίευσιν, να αναφέρωσι τον σκοπόν δι΄ όν εισήχθη το αμυλοσάκχαρον, οσάκις δε πρόκειται να παραλάβωσιν απ΄ ευθείας εκ της αλλοδαπής ή εκ της αποταμιεύσεως αμυλοσάκχαρον προς τον σκοπόν της αμέσου χρησιμοποιήσεως αυτού προς κατασκευήν γλυκυπήκτων ή γλυκών, οφείλουσιν εν τη παραδιδομένη εις το τελωνείον διασαφήσει εισαγωγής ή αιτήσει αναλώσεως ν΄ αναγράψωσιν εκτός των κατά τους τελωνειακούς Νόμους απαιτουμένων στοιχείων και τα εξής: α)Το είδος και το κατά προσέγγισιν ποσόν εις οκάδας σταθμικάς των εις αυτούς ανηκόντων καρπών εσπεριδοειδών ή προϊόντων της αμπέλου ή σταφιδαμπέλου των χρησιμοποιηθησομένων προς κατασκευήν των γλυκυπήκτων ή γλυκών και του παραληφθησομένου αμυλοσακχάρου, τον αριθμόν και την χωρητικότητα των περιεχόντων αυτά δοχείων, και, αν πρόκειται περί προϊόντων της αμπέλου ή σταφιδαμπέλου, την επί τοις % περιεκτικότητα των προϊόντων τούτων εις σταφυλοσάκχαρον, προς δε το είδος και ποσόν των μετά την ανάμιξιν των ως άνω προϊόντων μετά του αμυλοσακχάρου τυχόν προστεθησομένων άλλων υλών, δια την κατασκευήν των γλυκυπήκτων ή γλυκών. β)Την αποθήκην εν η ευρίσκονται τα χρησιμοποιηθησόμενα ταύτα προϊόντα. γ)Το ποσόν εις οκάδας του παραληφθησομένου αμυλοσακχάρου, την επί τοις % περιεκτικότητα αυτού εις καθαρόν αμυλοσάκχαρον, το αντιστοιχούν ποσόν καθαρού αμυλοσακχάρου (100%) εις οκάδας και τον αριθμόν και χωρητικότητα των περιεχόντων αυτό δαχείων δ)Το επί εκατόν μερών βάρους των κατασκευασθησομένων  Σελ. 510 γλυκυπήκτων ή γλυκών εμπεριεχόμενον κατά προσέγγισιν καθαρόν αμυλοσάκχαρον και όπερ δεν δύναται να είναι κατώτερον των 20, ουδέ ανώτερον των 50 εκατοστών του βάρους αυτών. 2.Διασάφησις μη φέρουσα πάντα τα ανωτέρω στοιχεία, καθώς και εάν το δια μιάς και της αυτής διασαφήσεως ή αιτήσεως αναλώσεως αιτουμένον προς παραλαβήν ποσόν αμυλοσακχάρου είναι ανώτερον των τεσσάρων χιλιάδων οκάδων ή ανώτερον των πεντήκοντα χιλιάδων οκάδων, είναι απαράδεκτος. 3.Οσάκις ο παραλήπτης δεν είναι βέβαιος εκ των προτέρων περί της εις καθαρόν αμυλοσάκχαρον περιεκτικότητος του εισαχθησομένου αμυλοσακχάρου, δικαιούται να αιτήσηται παρά της τελωνειακής αρχής την παρά του χημικού εργαστηρίου ή παραρτήματος τούτου εξέτασιν του εισαγομένου αμυλοσακχάρου ίνα, επί τη βάσει του πορίσματος της γενομένης εξελέγξεως, ποιήσηται την κατά το εδάφιον γ΄ της παρ. 1 του άρθρου τούτου δήλωσιν. ΄Αρθρ.4.-1.Η τελωνειακή αρχή παραδίδει το εν τη διασαφήσει αιτούμενον ποσόν αμυλοσακχάρου, όπως μεταφερθή τούτο υπό την επιτήρησίν της εις το εργοστάσιον, εν ώ θέλει γίνει η κατεργασία, και προσδιορίζει, εν συνεννοήσει μετά του χημικού εργαστηρίου του Υπουργείου των Οικονομικών ή του αρμοδίου επιμελητού του παραρτήματος αυτού, την ημέραν καθ΄ ήν θέλει γίνει η ανάμιξις του αμυλοσακχάρου μετά των λοιπών προϊόντων, ενεργείται δε αύτη εντός πέντε ημερών το βραδύτερον από της καταθέσεως της διασαφήσεως. 2.Η ανάμιξις του αμυλοσακχάρου μετά των λοιπών προιόντων ενεργείται επί παρουσία του υπό της τελωνειακής αρχής ορισθησομένου τελωνειακού υπαλλήλου και ενός υπαλλήλου του χημικού εργαστηρίου ή παραρτήματος αυτού, οίτινες, μετά την εξέλεγξιν του ποσού και της εις σάκχαρον περιεκτικότητος του τε αμυλοσακχάρου και των προϊόντων, εξ ών θέλουσι κατασκευσθή τα προς εξαγωγήν προωρισμένα γλυκύπηκτα ή γλυκά, προβαίνουσιν εις την ανάμιξιν αυτών και συντάσσουσιν έκθεσιν εις τριπλούν, εν η αναγράφουσιν το ποσόν του αναμιχθέντος αμυλοσακχάρου, την εις καθαρόν αμυλοσάκχαρον περιεκτικότητα αυτού επί τοις % και το ποσόν εις οκάδας του αντιστοιχούντος καθαρού αμυλοσακχάρου, το είδος και ποσόν των χρησιμοποιηθέντων κατά την ανάμιξιν καρπών ή προϊόντων της αμπέλου ή σταφιδαμπέλου και την εις σταφυλοσάκχαρον περιεκτικότητα αυτών επί τοις % ως και την εις σάκχαρον περιεκτικότητα του προϊόντος της αναμίξεως, μετά την τελείαν μίξιν. Την έκθεσιν ταύτην προσυπογράφει και ο εργοστασιάρχης ή ο αντιπρόσωπος αυτού. Η μία των εκθέσεων τούτων παραλαμβάνεται υπό της τελωνειακής αρχής, η δευτέρα παραλαμβάνεται υπό του κατά την ανάμιξιν παρισταμένου υπαλλήλου του χημικού εργαστη30.Η.θ.3 Γλυκά και Κονσέρβες ρίου ή παραρτήματος αυτού και η τρίτη παραδίδεται εις τον εργοστασιάρχην. 3.Εάν η ανάμιξις του όλου ποσού του παραληφθέντος αμυλοσακχάρου δεν είναι δυνατόν να γίνη άνευ διακοπής ή να αποπερατωθή εντός της αυτής ημέρας, αναβάλλεται δι΄ άλλην ώραν της αυτής ημέρας, ή δια την επομένην ημέραν η εξακολούθησις της αναμίξεως και σφραγίζεται ή τίθεται υπό την επιτήρησιν της τελωνειακής αρχής η αποθήκη εν η υπάρχει το αμυλοσάκχαρον, συντάσσεται δε έκθεσις περί της γενομένης καθ΄ εκάστην ημέραν αναμίξεως. Η αποπεράτωσις της αναμίξεως δέον να συντελεσθή εντός δεκαημέρου το βραδύτερον από της ενάρξεως αυτής, μετά το πέρας της οποίας συντάσσεται η οριστική έκθεσις εις τριπλούν. 4.Πάσαι αι εκθέσεις της αναμίξεως εις τα σχετικά έγγραφα προσαρτώνται υπό της τελωνειακής αρχής εις την διασάφησιν εισαγωγής. ΄Αρθρ.5.-1.Προκειμένου περί εξαγωγής εις την αλλοδαπήν ή αποταμιεύσεως υπό διαμετακόμισιν, των δια του αμυλοσακχάρου παρασκευασθέντων προϊόντων, αναγράφεται εν τη κατατεθησομένη διασαφήσει εξαγωγής ή αιτήσει αποταμιεύσεως, εκτός των λοιπών κατά τους τελωνειακούς νόμους οριζομένων στοιχείων, το είδος και ποσόν των εξαχθησομένων γλυκυπήκτων ή γλυκών, το εν αυτοίς εμπεριεχόμενον ολικόν ποσόν σακχάρου, το αναλογούν ποσόν αμυλοσακχάρου και το κατά προσέγγισιν προστεθέν ποσόν ύδατος ή άλλων υλών κατά την βιομηχανικήν κατεργασίαν. Κατά την εξαγωγήν η αποταμίευσιν παρίσταται πλήν του υπό της τελωνειακής αρχής ορισθησομένου υπαλλήλου του τελωνείου και εις των υπαλλήλων του Χημικού Εργαστηρίου ή παραρτήματος αυτού, οίτινες εξακριβώνουσι το είδος και ποσόν των εξαγομένων προϊόντων και παραλαμβάνουσι δείγμα εις τριπλούν εσφραγισμένον δια της σφραγίδος των παρισταμένων υπαλλήλων και της του φορτωτού, σχηματιζόμενον δ΄ εξ όσον το δυνατόν πλειοτέρων δοχείων του εξαγομένου προϊόντος, και συντάσσουσι έκθεσιν περί της γενομένης δειγματοληψίας, ην προσυπογράφει και ο ενδιαφερόμενος εξαγωγεύς ή ο αντιπρόσωπος αυτού, προς ον παραδίδεται και το εν εκ των τριών δειγμάτων. Αντίγραφον της εκθέσεως ταύτης μετά των δύο δειγμάτων και αντιγράφου της διασαφήσεως και της φορτωτικής παραλαμβάνεται υπό του συμπράττοντος υπαλλήλου του Χημικού Εργαστηρίου ή παραρτήματος αυτού, όστις εντός οκτώ το πολύ ημερών προβαίνει, εργαζόμενος επί του ενός των δειγμάτων, εις την ανάλυσιν του εξαγομένου προϊόντος και προσδιορίζει το εν αυτώ περιεχόμενον ολικόν ποσόν σακχάρου και το αντιστοιχούν ποσόν αμυλοσακχάρου επί τοις %. Επί τη βάσει δε του αποτελέσματος της αναλύσεως και  των λοιπών στοιχείων της διασαφήσεως, προβαίνει εις τον υπολογισμόν του εις τα εξαγόμενα ποσά γλυκυπήκτων ή γλυκών εμπεριεχομένου βάρους καθαρού αμυλοσακχάρου (100%) και συντάσσει έκθεσιν περί τούτου. Τα στοιχεία της εκθέσεως ταύτης καταχωρεί εν τω υπ΄ αυτού τηρουμένω βιβλίω εν ω αναγράφει εκάστοτε και τα στοιχεία των συντασσομένων εκθέσεων αναμίξεως. 2.Ο τρόπος της αναλύσεως του αμυλοσακχάρου, των προϊόντων της αμπέλου ή σταφιδαμπέλου και των εξ αμυλοσακχάρου κατασκευαζομένων γλυκυπήκτων ή γλυκών, ορισθήσεται υπό του Υπουργείου των Οικονομικών τη προτάσει του Χημικού Εργαστηρίου του Υπουργείου των Οικονομικών. 3.Η κατά την παραγρ. 1 του άρθρου τούτου έκθεσις της αναλύσεως του Χημικού Εργαστηρίου ή παραρτήματος αυτού διαβιβάζεται προς την τελωνειακήν αρχήν, ήτις αυθημερόν κοινοποιεί το αποτέλεσμα ταύτης εις τον ενδιαφερόμενον εξαγωγέα, όστις δικαιούται εντός πέντε ημερών από της περί τούτου κοινοποιήσεως να ζητήση την επανάληψιν της χημικής αναλύσεως, εάν ενίσταται κατά της περί αυτής εκθέσεως. Εν τη τελευταία περιπτώσει επαναλαμβάνεται η χημική ανάλυσις υπό του Διευθυντού του Χημικού Εργαστηρίου του Υπουργείου των Οικονομικών, προς όν υποβάλλεται το ταχύτερον το φυλασσόμενον δεύτερον δείγμα. Ο τελώνης οφείλει να συμμορφωθή προς το πόρισμα της νέας ταύτης αναλύσεως. 4.Επί τη βάσει των κατά τα ανωτέρω εκθέσεων αναλύσεως και των λοιπών δικαιολογητικών της αποταμιεύσεως ή αποδεικτικών της πραγματοποιήσεως της γενομένης φορτώσεως, ενεργείται η πίστωσις του εργοστασιάρχου δια του εις τα εξαγόμενα ή αποταμιευόμενα προϊόντα εμπεριεχομένου αμυλοσακχάρου και λύεται η κατά το άρθρ. 2 του Δ/τος τούτου εγγύησις εν όλω ή εν μέρει. 5.Το επί προσωρινή ατελεία εισαγόμενον αμυλοσάκχαρον, ως και τα εξαγόμενα ή αποταμιευόμενα υπό διαμετακόμισιν προϊόντα εξ αυτού, καταγράφονται υπό της τελωνειακής αρχής, χάριν προχειροτέρου ελέγχου, λεπτομερώς και εν ιδιαιτέρω βιβλίω. Εν τω βιβλίω τούτω αναγράφονται πλήν του μικτού και καθαρού βάρους του εκάστοτε εισαγομένου ή παραλαμβανομένου αμυλοσακχάρου η πυκνότης αυτού εις βαθμούς Βe΄ και το περιεχόμενον καθαρόν αμυλοσάκχαρον (100%) εις οκάδας.